آمریکا حربی هاوا گوج‌لرینه باغلی بیر اف-۳۵ب تیپی ۵.جی نسیل ساواش اوچاغی تعلیم اوچوشو سیراسیندا دوشدو.
آمریکا مئدیاسینین حربی مقاملارا دایاندیردیغی خبرلرده، گونئی کارولینا ایالتینده اولان بیوفورت هاوا مرکزیندن قالخان اوچاق ایله، مرکزه ۸ کیلومتر مسافه‌ده باغلانتینین کسیلدیگی بیلدیریلدی.
پیلوتون اوتوراجاق آتما یولو ایله اوچاقدان آتیلدیغی قید ائدیلرکن، پیلوتون ساغلیق وضعیتینه دایر ایسه هئچ بیر معلومات وئریلمه‌دی.
بونون یئنی نسیل اف-۳۵ب اوچاق‌لارینین ایلک سانحه‌سی اولدوغونا دا دقت چکیلدیگی خبرده، عمودی قالخیش و ائنیش ائده‌بیله‌ن اف-۳۵ب اوچاق‌لارین‌دا بیر چوخ تکنیک سورونون اولدوغونا وورغو ائدیلدی.
اکتبر ۲۰۱۶دا یئنه عینی مرکزدن قالخان بیر اف-۳۵ین موتوروندا یانغین چیخمیش و پیلوت مجبوری ائنیش ائد‌رک دوشمک‌دن سون آندا قورتولموشدو.
آمریکا اوردوسونا عاید اف-۳۵ب ساواش اوچاغی بو هفته ایلک دفعه افغانیستان‌دا بیر طالبان هدفینه یؤنه‌لیک هاوا سالدیریسن‌دا ایستیفاده ائدیلمیشدی.
